  Туспуктэм: Григорий Фомин Наталия Сильвестрова 25-26 куартолэзе Ижкарысь Михаило-Архангельской кафедральной соборын Георгий Победоносецлэн лысьӧмъёсыныз ковчег улоз. Святыняез Троице-Сергиевой Лавраысь ваёзы. Со сярысь Ижысь но Удмуртиысь епархилэн пресс-службаез ивортӥз. 25-тӥ куартолэзе 8 часын ковчегез пумиталозы, собере Ижысь но Удмуртиысь митрополит Викторин литургия ортчытоз. Вань мыклыд карисьёс святынялы йыбырттыны 25-тӥ куартолэзе 20 часозь но 26-тӥ куартолэзе 7 часысен 10 часозь быгатозы. Бӧрысь ковчегез Воткаысь Благовещенской соборе нуозы. Отын святынялы йыбырттыны 26-тӥ куартолэзе 14 часысен 16 часозь луоз. Куартолэзьысен куарусёнозь «Вормон сярысь огъяросси молебен» ортче, со улсын Георгий Победоносецлэн лысьӧмъёсыныз ковчегез Ӟуч православи черклэн епархиосаз нулло. Святыняез Россиысь сюрс котыр каръёсы вуттозы, котькуд карын вӧсяськон ортчытозы. Тегъёс: черк вӧсьлык Ижкар Вотка Удмуртия  